Kære du,Det du skriver om, ved jeg at rigtig mange kvinder kan genkende. Det er nemlig almindeligt at få smerter i og omkring maven både før og under menstruationen. Smerterne opstår, fordi livmoderen laver sammentrækninger i forbindelse med menstruationen.Livmoderen er en stor muskel. Dette kan give smerter i området. Samtidig er livmoderen omgivet af nerver, så derfor kan smerterne også opleves i maven, ryggen, lænden og lysken. Men det er ganske ufarligt. Vores bedste råd til at nedsætte smerterne kan være at tage et varmt bad eller bruge en varmepude på maven, da varmen kan virke afslappende på kroppen.Derudover er det vigtigt at passe og pleje dig selv med god mad og søvn, så du hjælper din krop så godt som muligt. Kroppen har brug for energi, og hvis du er træt og sulten kan smerterne opleves ekstra stærke.De bedste hilsnerHenriette og Majbritt